**Kalimaĥo de Cireno** (greke: Καλλίμαχος / *Kallímakhos*; naskiĝis ĉirkaŭ -305 en Cireno; mortis ĉirkaŭ -240) estis helena poeto en Aleksandrio.

Laŭ iaj malfruaj fontoj, li unue instruis beletron en Eleusis apud Ateno; poste li estis vokita al Aleksandrio de Ptolemeo la 2-a kaj instruis poezion en la muzeo. Inter liaj disĉiploj estis Apolonio el Rodiso kaj Aristofano de Bizantio.

Li iĝis bibliotekestro de Aleksandrio post la morto de Zenodoto, sed daŭrigis sian instruadon. Papiruso pri ĉiuj bibliotekestroj ne mencias lian nomon. Do, eble Kalimaĥo estis arkivisto. Li verkis la unuan katalogon pri la greka literaturo, la *Pinakes*, ofte citita verko.

Verkoj
------

desegno de ĉambro kun kolonoj, en kiu viroj studas papirusajn rulojn.Bildo el la 19-a jarcento pri la Biblioteko de Aleksandrio, kie Kalimaĥo verkis la *Pinakes*
Laŭ la *Suido*, Kalimaĥo kreis pli ol 800 verkojn prozajn kaj poeziajn. La granda plejparto de lia verkaro, inklude ĉiujn prozaĵojn, estas perdita. Kelkaj epigramoj kaj liaj *Himnoj* konserviĝis kompletaj, kaj aliaj en fragmentoj.

Kalimaĥo estas plej bone konata pro siaj epigramoj, mallongaj poemoj skribitaj sur tomboŝtonoj. Li verkis ankaŭ literaran himnaron, versan mitaron kun la titolo *Aitia* (*Originoj*), kolekton de jambaj poemoj, kaj mitologian eposeton kun la titolo *Hekalo*. Proze li verkis la unuan bibliografian katalogon de la tuta greka literaturo, titolitan *Pinakes* (*Tabuloj*).

Ekzemplo de la epigramoj de Kalimaĥo estas:

Τῇδε Σάων ὁ Δίκωνος Ακάνθιος ἱερὸν ὕπνον
κοιμᾶται. θνῄσκειν μὴ λέγε τοὺς ἀγαθούς.
Kiu signifas: "Tie ĉi Saono Dikonido el Akanto dormas sanktan sonĝon; ne diru ke la bonuloj mortas."

Influo
------

Kalimaĥo kaj lia arta filozofio fariĝis grava referencaĵo por romaj poetoj de la malfrua Respubliko kaj frua Imperio. Katulo, Horacio, Vergilio, Propercio, kaj Ovidio rigardis lin kiel unu el siaj "ĉefa[j] modelo[j]".

Referencoj
----------

1. ↑  Parsons, Peter. 2015. "Callimachus(3)". En Goldburg, Sander (red.). *Oxford Classical Dictionary*. Oxford University Press.
2. ↑  Gutzwiller, Kathryn. 2007. *A Guide to Hellenistic Literature*. Oxford: Blackwell Publishers. 60.
3. ↑  Parsons, Peter. 2015. "Callimachus(3)". En Goldburg, Sander (red.). *Oxford Classical Dictionary*. Oxford University Press.
4. ↑  Hunter, Richard. 2012. *The Shadow of Callimachus: Studies in the Reception of Hellenistic Poetry at Rome*. Cambridge: Cambridge University Press. 1.

* Kalimaĥo en la Vikimedia Komunejo (Multrimedaj datumoj)
* Kategorio Kalimaĥo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 171307
* GND: 118518488
* LCCN: n80040584
* VIAF: 99454635, 1119154381016330291560, 575144647709574344339, 579144647714215276450, 109219133, 362160667876403560002, 84208787, 298764907, 122037216, 141158790511738850835, 60168109565243630001 227445321, 99454635, 1119154381016330291560, 575144647709574344339, 579144647714215276450, 109219133, 362160667876403560002, 84208787, 298764907, 122037216, 141158790511738850835, 60168109565243630001
* ISNI: 0000000116914817
* LIBRIS: 180286
* SUDOC: 027409546
* BNF: 119298506
* MBA: 51d26e58-b4ba-4d84-a800-6ea0fdde88d4
* BIBSYS: 90172245
* NKC: js20020115046
* ICCU: CFIV034755
* BNE: XX1720177
 |